
رويا  

بوداق لار جان تاپيري
و آغاجلار ايتيرديك لرين 

چيچك سه ميوه سه يادا يارپاق. 

گونش آزيري
آخشام اولجاق چاشيري
سحر لري تاپيري 

بيتيب گئتميش فَصيل لري 

گول سه گولوش سه 

شاختا يا خزان. 

گوندوز گئجه ده ايتيري 

گئجه لر گوندوز ده 

آمما تاپير لار وارليق لارين 

اولدوز سا آي سا 

يا كي گونش.
آنجاق
اونلارين هر تاپديقي
بيزي بيز دن
سني مندن
مني سندن آليري
سالخيم سالخيم دريري
اوشاق ساق يا گنج
يا كي قوجا. 

ايتيريك ايتديكجه ، ايتيرديك جه
مئوسيم لرين گليشي له. 

تاپانمادان كئچميش يولون 

هارا گلسه قونوروق
توزساق يا دومان
ياكي نارين قار دَ نه سي!
2007
اینسان و توپراق
سارماشیق گول لرین اؤپوپ کؤکؤن دن

آسیرام بیر کوف کیمی بوداق بوداقا

اوشاقلار کوف گئدیب 

گولوب یوکسه لیرلر 

قاماشیر گؤزلری گون ایشیقیندان.

ومن تار لادا 

سؤیکه نه رک آغا جا

بیراُووج تورپاغی

عطیرلی نور تک 

سپیره م قلبی مین کوچه له رینه

و مَملكتيم جانلاناراق گؤزوم ده

اؤزومو گؤ روره م قانلار گؤلونده .

أل آتیب کؤنلومو بایراق ائتسه م ده

هئچ قاماشمیر گؤزوم نوردان گونش دن 

قارانلیق کؤچه رک

 گؤزلریمه بیردن 

یئنه ده اوشاق لارین سئوینجی هردم

آییراراق گؤزلریمین

کیپریک قاپاغین

آییلدیر کوف گئتمه یین هَوَسین منده.

کوفا مینمه یه سیرام چاتینجا

بَللی ره م گؤی ده کی

 گؤی قورشاغینی 

تاولانیب ، توو آلیب اوجالیق لارا من

گؤ روره م بوینومو آسیلان داردا 

 و اوراغ تک رنگ لی

 او گؤی کندیری

سیخیر تیخجالیر 

دیلک لر جانین .

قانلار آمما داملا – داملا آخاراق

بیر بوخچا گول تک ساوریلیر گؤی دن

چئوریلیر اَمزی یه قیزیل قیر میزی

قونداق دا بَبه لر سورورلار اونو

بوخچا دا ایتیری

لاله لر ایچره.

بوتون ائل لرده آخین- آخین آخیری

سورولموش سؤکولموش شوخوم لوق لارا 

گؤ رور لر کوتانا ایلیشیب بیر کفن

گولله لر له دئشیلمیش 

قانلی پرچم کیمی .

یاشلانان عؤمرومون یاغمور لاریندان 

قاچماغا اولمایینجا آیاغیم منیم

 هله ده هایلیرام ای مَملَكتيم
سئوگیم غوروروم

سنه یئتمیردی بَیه

آلدین گؤزلرین ده، آغین قاراسین؟

سعادت برکت دیله ر کن سنه

قویمادین بیرجه گون بوغولمادان تئز

آزادلیق لا دنیزه یاخینلا شام هئی .

دادامادیم ، دادمادیم دادینی دا اگر

آغری لارین بس دیر

داها مَملكتيم
کدر لرین یئته ر داها مَملكتيم!

آنجاق دئمه بیلمیربودا

هر اؤلکه ده، هر اوبادا

سوچ لار هئچ واخت یوردون دئییل

تانری دئییب اینانمایان اینسان دا دیر

اینسانلارین جیبینده دیر 

میزین ده دیر

 بئش اون گونلوک کئفینده دیر !

سیرداش لاریم ، ائل داشلاریم

مَملكتين توی بایرامی، دونیانین شادلیقی دا 

چیچک لرین ایچینده سه

بیر ده سیزین اَلیز ده دیر

سایری شان گون لری نن

کوف گئده ن گول لر ده دیر!

829/12/84
يا شاييش
من هله گلمه‌دن 
گليب گؤرمه‌دن 
ياشا بويا دولمادان 
ياشاردي دورمادان حيات 


ياشا بوغاردي گوز ياشلاري 



ياشلي‌لاري كؤرپه‌لري! 
هم ‌ده دونيا ياشاداردي 

داشا- داشا زنگين‌لري 


قيزل يوكلو گمي‌لري




آشا- آشا دنيزله‌ري! 
من هله گلمه‌دن 
گليب گؤروب سئومه‌دن 
سئوگي سئودا بيلمه‌دن 

سئويب سئومك آتشي 


اوره‌ك لرده ياناردي 


چوخلاري دا سئوديگي، 



سئودالي‌يا 




 ياناردِي!

من هله گلمه‌دن 
سن ده گليب چيخمادان 
اينسانين پيرتلاشيق بختي‌نين ساچي 
گوموش دن  قيزيل‌دان آلسادا رنگي




مرمي‌لر گولله‌لر 



اوره‌ك‌لر دئشيب  




بيلك‌لر قالديريب 




چؤكن بايراقي! 
بايراقي توپراقي قيزيل قانلي‌لار 


قورتولوش هايلاييب 



آلين تريله 
قارانليق كؤچسه‌ده 

گونش‌گلسه‌ده 


اوفوق‌تك آغارميش 



ائلين‌ ساچلاري! 
من هله گلمه‌دن 
اونلار گليب‌ چاتمادان 
آغ‌لي توزلو قارالي 
گونلر گليب كئچه‌جك 

انسانين قاني‌را 

سئوگي سئودا جاني‌دا



بايراقلارا چؤنه جك!

26/8/83
سمفونی 

کؤینه ییم یاسلی دیر 

گؤزلریم پاسلی

دابانیم گلمه ییر 

دربه دم باری 

دؤنه م بیر داها دونه نه ساری 

أزیلمیش بوکولموش تاپدانان قاپی

دوواردان سؤکولوب چکیله دالی !

دیشیم توپراقی  آغری دان دیشلیر 

یومروغوم آجی دان دووارا ایشلیر 

ایلی ییم سوموک ده یارامی ایز لیر 

یوخوم یاتسادا صاباح لا دیل بیر 

کابوسی تیتره دیر 

هایقیریر سیزلیر. 

من ، من دئییله م 

قان دا قان داها 

ساوریلیر داشلا نیر داملی ییر یئره 

پولاد دا د میر ده اولماسام دا گر 

قاتلانیر قات با قات 

کیپری ییم تئلیم 

تاپدانیر کوره ییم 

بوکولور بئلیم .

اولوری آغ کفن گؤ زومون آغی 

چئوریلیر گُو رلارا 

اومود لار باغی 

آلیشیب اود توتور بوستانین تاغی .

دئمیره م قاییدام او گونه داهی 

قورتولوش هایلا یام 

قیفیل لی دیل له 

آنجاق کئچمیش لرین دونن لرینده 

کؤ کی قالمیش 

اؤزو یوخموش بیر آغاجدا 

یئتگین ایتگین بیر ناریم قالمیش !

اولماییر ، اولمادان دا اولاماز هئچ واخت 

دیلک لر گول ساچا غونچه آچمادان

سانجیر آنجاق سانجیلان سا نسیز سا نجی لار

نور سوز بیر کؤزون کولون ده حتتا !

دوزو بارماقلاریم دا دار گلیر منه 

دولو وورموش کتانی 

بیر باشماق کیمی 

یورویوب اؤتمه سه م ده گئدیره م یوللار 

تاپام بلکه ده سئوگیلی ناری .

اونار منه یار ایدی 

چو خدا بیر گون ساز ایدی 

توفان گلدی ، دومان قوپدی

پوزقون ائتدی شهر یاری 

آلدی أل دن شهرزادی.

هئچ بیلمه دیم نئج اولدی

بوتون گونلر توز اولدی

 عؤ مور گئچدی پاس اولدی

یاس گولو تک دوواردان 

آسیلاراق یاد اولدی .

ائله او گون دن ده من

بالتا یئمیش کپه نک لر قانادینی 

بیر باردان یوک کیمی 

چیی نیمده چکه رک 

یارپاق یارپاق اونلاری

  ایل ده تای دان آچیرام 

گول چیچه یین مین رنگ لی ساچینا 

سانجاق لاییب تاخیرام .

وَ اَمین اولاراق کوچه نین نجابَتینه 

بیر بیتگی تک سوسقون لوغوملا 

بویلانیب باخیرام 

یول اوستونده کی 

داش کؤرپویه

حئییف آمما گئده نمیرم 

داش آغلی یام 

بیر مسجیدین نور حُوو ضونا! 

تکجه اونون خاطیره سی له 

قانلی یاشلار تؤ کو ره م 

بیر کال نارین یانا قینا .

کؤلگه مه سیر ماشیب سور مایین کیم اَم 

گلین آمما سیز اولون تانری

هئچ بیر تاری تار گؤرمه یین

ساز صؤحبتی چوخ گؤ رمه یین
گؤروش لری 

گولوش لری

ساققیز کیمی آغیز لار دا 

هئی چئینه ییب داد ائیله یین 

پَتک لری

بال ائیله یین !

2003 

گونش 
گونش چيخيب باخماغا 
گونش گؤزل يوردومو 
داشدان داغ‌دان سوردومو؟ 
بيلديمي چنلي‌بئل‌لر 
قوروب بيزيم بو ائل‌لر 
آخيب دي‌ چوخلي سئل‌لر 
كور اوغلونون باشيندان 
قانلار سوزوب قاشيندان؟ 
گونش گزير سماني 
گونش گؤزل يوردومو 
بولوتلاردان سوردومو؟ 
بيلديمي هئچ ياغيشلار 
گؤي‌دن گلن آلقيش‌لار 
بابكين آخان قانين 
شيمشك تك چاخان جانين 
چاي دنيزه آختيدي 
ساراي‌‌لاري داغتيدي؟ 
بالاجا قره باليق

چاي‌دا اوزوب يان‌گئتدي 
اوره‌گيندن قان گئتدي 
صمد اونو گؤرمه‌يه 
ياراسيندان اؤپمه‌يه 
آرازاهاچان گئندي؟ 
اوتاي بوتاي هايلادي 
ياشار، اولدوز آغلادي 
اؤتن ايل‌لر يازيندا 
ده ده قورقود سازيندا 
ستار خانين ياسيندا! 
سارا سارا قوش‌اولدو 
اصلي گيلين باغينا 
ساوالانين داغينا 
شهريارين تارينا 
قونموش اولدو اينله‌دي 
گونش سؤزون دينله‌دي 
گونش آمما بيلمه دي 
قارا گؤزلر سورمه‌لي 
اينسان عؤمور سورمه‌لي 
قلبي ياريق يوردواو 
گؤردوندن سوسدواو؟ 
گونش گزه‌ر سماني 
سئچر دوغرو زماني! 






28/7/83  
مرثيه

" آتيلا ايلحان " اوچون

داش آغلادان بير آيريليق 

وولقان اولور ، آتش اولور

يئر اوزونه قاناد گرير

 بير شاعيرين سونون يازير 

اوره ك لره حوزون يايير!

ايستانبولون يايلاقلاري

ياشيل جانلي يارپاقلاري 

پاييزين سولغون لوغون 

هله جاندان دادما سادا

ايلحان بابا

 كؤچور چؤكورايشيقلارا

نورساچيري دريا لارا.

مرمره نين آخيشيندان

قارا دنيز دالغاسيندان 

آغ گونلرين ماهني سيني

توتور سالير شعر تورونا

تا پشيريري دوداقلارا

دولاشير دونياني او

كؤنول لرين سولطاني او !

گمي لرين افندي سي

كؤلگه قوران

 پاپا غي له

كيتابلارا اينجي سپير

 دويغولاري درير سرير !

بيلمم آمما ندن بيري 

ائل اوبانين گلين جي يي

هيجره هئچ دؤزه نمه يير

أ ل آتير تئل لرينه 

باش تاجيني 

پول – پول ائدير

شن ليك باغين پوزقون ائدير .

ايلحان بابا،

دنيزلره جوما جاييق

دالغالاردان سوراجاييق

هاردا ايشيق سئوگي وارسا 

" آتيلا " تك ايگيت وارسا

عؤمور بويو سئوه جه ييك !

" ناظيم " لري " ياشار" لاري 

" كايا" لاري " ييلماز " لاري

"يول " اولوب كؤرپو قوران شاركي لاري 

دنيزلرين  وورغو نو او

" قاراجا باليق " لاري

ائل  اونود سادا

ديل اونود سادا 

سازلارهئچ اونودارمي ؟

اولا ماز آرخا داشيم 

اولاماز يار يولداشيم 

" شهريار "ين سير داش لارين

شيرين سؤزلو ديل داشلارين

اونودماز هئچ زامان يولو 

كول ده اولان آلوو كؤزو!

گله جه گين

 گمي لري سيز

بوتون گؤزلر ببه يي سيز .

2004

كؤنول نغمه‌سي 
كوسكون گؤروب گونشي‌ندن 


اؤزوندن هيچ سوروشمادين 



بؤيله بير دويغويا چاتدين نييه؟ 



ايندي نييه؟  بو آن‌ نييه؟ 
گؤزلويوم گؤزوم‌ ده‌كن 
بير آيا- بير اولدوزا 


سمانين قلبينه ده 



با خديم  ندن گؤره‌نمه ديم 



ايشيلتي‌لار- پاريلتي‌لار 
آزجا آنجاق سوروشمالار 


گنج ليك باشقا تهر 


ايندي نييه بؤيله‌ تهر ؟

عؤمورون گونلري ده 


چوخ – چوخ نييه سياه – بياض 





هردن ده بير رنگ‌لي‌ دير 





بير اوشاغينقاچيشي تك! 
آنجاق اورمان، ياپراق، آغاج 
ياشار سادا سولغون، سولموش أس‌گين آنلار 




باهار گليب ياشيل‌لا دار 
مين‌لر بويا، چايير- چيمن 



هر بيريئري عطيرله‌ده‌‌‌‌ر. 
اينسان آمما 
ندن بئله اوره گينه باغلي بيري! 
فصيل‌لرين معناسي دا 


كؤنول لردن آلار حيات. 







12/7/78 







خوي 
باخيش 
گونلري گؤرمز اولدوق فصيل‌لردن كئچه‌ره‌ك 
نئجه‌كي آنلارا گؤز يومدوق گونلر بيته‌ره‌ك 
آمما ايللر قالد‌ي آلين‌دا كي‌ قيريش تك قات باقات

و گولوش‌لر قالد‌ي بوزومسه‌ك، گؤزل‌لرين اؤتمه سيندن 
اوره‌ك‌لْر وارليق‌لاردا سؤنرمي‌ دئيه هؤنكورتولر، آغلاييش‌لار 
آنجاق نه ايللر نه آيلار، قيريش‌لار دا قالماز اولدو 
توپراقا وئرديك‌ده هر بير سئوگي‌ني 
بوداق لاردان قوپاراق ياشيل‌لار – ساري‌لار

 اوچوب آخيب يئره قوناراق! 
هوندور اوجا بير داغ قاريندان سوزوب آخان 
مئوسيم‌لري گؤرمز اولان

 قيش‌لا باهارلار قاريشان 
آخيشيب دورمايان دوم – دورو چايلار سويوتك، آنلاري آنلاياق 
تكجه قالان،

 ياشار- اؤلمز

 لحظه‌لردي آنلاردي.





22/7/83    خوي

سون پاريلتي 
      داغلار نه‌قدر هوندور اولسادا 

 يقين‌كي بيرگون أري‌يرگئده‌ر

      اولابير گؤزل گر‌آي‌پارچارسي

زمانلا اودا قه‌ري‌ير گئده‌ ر 
      بورانلا كولك قيشين شاختاسي 

 قارا اؤلكه ني بورويه‌ر گئده‌ر 
      بورانلي قيشين آرديجا ايلك‌ياز 

 گلر قارلاري كوروير گئده‌ر 
      آسديم لاكسديم توتدوم دئيه‌نده 

بيرگون دونيادان مله‌ير گئده‌ر 
      يوزلرجه گؤزل ايگيت ساچينا

 فلك قار كولك أله‌ير گئده‌ر 
     جوشان سئل كيمي انسان همتي 

 ييخار ظولمتي سوروير گئده‌ر

آخان اولدوزون سون پاريلتي‌سي  
       
 سؤنر قلبيمدير  چوروير گئده‌ر 






17/6/64 






خوي 
نئيله ييم من 
       تيكيليب ديرگؤزوم يولا           هـي باخيرام ساغا- سولا         
       گـلـن بلـكه ياريـم اولا            گلمز اولسـا نئيله‌ييم من  
       آينا تكيـن بولاق  آخير           آي چيخيب ديرسويا باخير    
   عشق آتشي جاني ياخير      سؤنمز اولسـا نئيله‌ييم  من 
      گئجـه‌ سكوت قوجاغيندا          يئر- گؤي ياتيـب ياتاغيندا 
      

هرشئي يوخلوق چاناغيندا       دينـمز اولسـا نئيله‌ييم من 

 قيش‌دا چوخدورداغين قاري     عؤمروم منيم اولموش ياري 
هيجره  ماييل گؤزل  ياري     دؤنمز اولسـا نئيله‌ييم  من  

ياي فصلي 
گنج ليك 
خزان سيز بير عؤمرون گوللو چاغيندا 
كؤكدن قوپاريلميش‌ بير چيچك اولدوق 
حياتين بوروقسوز، چن‌سيز داغيندا 
زيرو‌ه‌يه چاتماميش بير ديلك اولدوق 
حياتي افسانه، ناغيل بيلمه‌دن 
هاي اولوب قيشقيريق سالمادان سولدوق 
دردلر زينه وئردي، چاغلادي آخدي 
دريايا دؤنمه ميش بير گؤله دولدوق 
قورتولوش گؤزله‌ييب سونسوز زماندان 
حياتي لحظه‌يه، آنلارا بؤلدوق 
گنج‌ليك دن پاي بيزه، خزان شاختاسي 
قوشولوب بيز اونا، كوللاري يولدوق.







7/3/72







خوي 
آنا وطن
بيرعسـگرم أل اوزموشـم جانيـمدان

وطن خاطـيرينه، ائل خاطيرينه 
چمن خاطيرينه، گول خاطيرينه 
بولبول‌كيمي قيش‌قهريني چكميشم

وطن دوشمانيله دؤيوش زماني 
  اصلان كيـمي جبهه‌لرده ياتميشام 
آزادليقا -  استقـلال ا چاتماغا 

  چوخ محنت چكميشم غمه‌باتميشام


  بابك كيـمي بويانسـام‌دا آل‌قانا

 وطـن توپراقينـي  يادا  سـاتمارام 
مني شن‌ياشادان وطن عشقي‌دير
 
بو عشقي باشيمدان هئچ واخت آتمارام 
يالنيز بودونيادا بير ديله‌گيم  وار 

  اينسان گؤزو قان ياشيله دولماسين
حورمت اولسون آزادليقا هرزمان 

  آنا وطن  سارالماسيـن سولماسيـن 














22/9/59 
عاشيق اصلانا اتحاف 
بولاق كيمي، سينه‌سي سؤز چاغلايان
سازدؤشونده گئجه-گوندوز آغلايان 
هر بير سؤزو سينه‌لري داغلايان
 
اودوركي وورغونام سازي- سؤزونه 
ائلين دردين اوسؤ يله‌يير سازيله 
سازين سسين روحلانديرير سؤزيله 
الفـت قاتار باهاريـله  يازيـله        

اودوركي وورغونام سازي- سؤزونه
صدفلي‌ساز ككليك كيمي قاققيلدار 
اصلان سسي‌داغ- دره‌ده شاققيلدار 
قاينار بولاق كيمي، جوشار پاققيلدار  

اودوركي وورغونام سازي- سؤزونه
شهرتي توتوبدور خويي، سالماسي 

محبـت   پايـلايار   عالـمه‌سي 
اسكيلمه‌سين باشيميزدان كؤلگه‌سي       

اودوركي وورغونام‌سازي- سؤزونه














چورس 19/7/59 
دويغولار
شاعير دوستوم "حامد ماكوئي"  اوچون
اوخويوب شعريني دوياندان بري
 
فتح ائديب كؤنلومو اونازلي پري
  اولوبدور سؤزلرين سينه‌م از بري  
نه دئييم نه دئييم‌ دويغولاريمدان
 كدرلي زاوللي مين پوزقون اينسان
سؤزونده جانلانير گوج تاپير هرآن

كوراوغلو قيرآتلا  ائدنده  جولان 
  
 نه دئييم نه دئييم دويغولاريمدان 
  دئمك‌له پولاددان‌يونولموش سؤزون  
سؤنولمز، اوره كده آلاوين كؤزون
دوراندا  قارشيمدا  شعرينله  اؤزون 
  
نه دئييم ، نه دئييم  دويغولاريمدان 
  ساچينادن دوشوب آغار‌ساداگر 
دنيزده  لپه آغ  گؤرونمز  مگر     

  
همتين دنيزه -  عمانه ده‌يه‌ر 
 نه دئييم نه دئييم دويغولاريمدان 
ماكونون گؤي‌لرين قارتال آلاندا 

دويغولار قول آچيب قانادچالاندا 
"حامد" ين سؤزلرين ياده سالاندا

نه دئييم نه دئييم دويغولاريمدان 






13/5/65 
صاباح 
نه‌اوچون دؤزمه‌ييب تله سيره‌م هي 
صاباحي نه اوچون گؤزله‌ييره‌م هي 
بيلميره‌م بيلمير‌ه‌م آنجاق كي من 
صاباحا چاتمالي، چاتمالي‌ يام‌ تئز!
بير صاباح كي‌اينسانين اينامي- سؤزو 
ياسولماز بير گولون ايلك آچماسيدير 
يا بولاقدان چاغلانان كؤپوك‌لر كيمي 
بوي آتيب‌دير چه ليب فايداسيز باتماسيدير 
بير صاباح كي‌ بيلينر بيلير‌ه‌م 
كؤنول گولسه‌ده كدر لن‌سه‌ده! 
 9/1/68 
 خوي 
عؤمورلر كئچير
رسام دوستوم محمدعلي جواديان اوچون

قالاركن آرزولاريم دوماندا چن‌ده 
بوگونلر بوايللر آرديجيل گئدير 
فيكريمين اسيري اولموشام منده 
بير گؤز قير پيميندا عؤ مورلر كئچير 
دوشونجه يول گئدير بير يئره چاتميز 
بو حيات كائنات هارداندير اؤزو 
فيكيرلر دينجه ليب اوزانيب ياتمير 
بونلاري آنلاماق آغيردير دوزو 
يارادان كيمسه‌دير يارانيش ندير 
گرك‌دير دويغولار آليشايانا 
يئر – گؤي دريندن سس‌سيز چيغيرير 
بؤيوك دور  هرنه دير  سيغمير خيالا 

ياي فصلي 
زمان پيمانه‌سي

گؤزلرين گؤرمه‌گه گؤزه‌ليم سنين 
گؤزله‌مك نه ايچون چتين اولوري؟ 
أليني سيخماغا، اوزون گؤرمه‌گه 
زمان پيمانه‌سي نه چين دولموري؟ 
ياشاران گؤزلريم اوره‌گيم كيمي 
دردلي دير سؤزلو دور آمما دينميري 
هجرانين آتشي يانديرير مني 
گؤرمه‌سم گر سني بو او دسؤنموري!...
**** 
 بوشعري قارداشيم دكتر سعيد ذيحق ين خسته خانادا ياتان گونلري دئسه م ده آنجاق بو قَدَريني ياددا ساخلا يا بيلمي شه م .  







25/10/68  






خوي 
آنا حسرتي 
گؤرمه‌يه گلديم سه گؤره بيلمه ديم 
پريشان ساچلارين هؤره بيلمه‌ديم 
دوداغيم‌ تيتره‌دي سسيم چخمادي 
آنا جان دردينه دؤزه بيلمه‌ديم 
كردي‌ده گوللرين ياشيل قيرميزي 
سئوه‌‌ردين يارپيزي گولونرگيزي 
گؤزلرين يام ياشيل حيات اولدوزو 
بيلمزايديك قدريني واللاه دوزي 
ناغيل‌لار دئيه ردين اوشاق كن‌ بيزه 
زامان سارسيداركن كؤچورتدو ديزه 
جان آناسؤيله ييب آنا ديلده من 
حئيرانام سن‌ قويوب گئده‌ن هرايزه 






19/7/79
محمد رسول الله (ص)
داش‌دان‌آغاج‌دان‌يونولموش‌مين‌لرجه‌تانري

جهالت توزونو دونيايا يايديقي آندا
پارلايير ظولمتين جاهيل گؤزونده
آليشان بير گونش يئرين اوزونده.
آي اولدوز توي توتوب شن ليك قوپارير
قاماشير گؤزلري ملك لرين ده
دوغاركن سؤنمه ين بير نور "آمنه".
موساني، عيساني، نوحي، خليلي
ايشيق لار آليري قوينونا بير آن
گؤرورلر دنيزلر نورا چئوريليب
تورپاق دا لعل ايله مرجان لاريله
دينله يركن داوودون خوش الحانيني
سمانين سماع رقصي له بيرگه
"محمد" جمالين تانري اذيني له
سئير ائديرلر دويماييرلار سحر اولونجا.
آنجاق ايبليسين پوزقون كؤنولو
اسير تيتره يير بو موشتولوق دان
گؤزلرين دن ياغاراق حوزون ياشلاري
آند ايچير تؤكدوره اينسان قانلاري
نمرودلار قابيل لر فيرعون لار يئتمه ييب
"حجاز" دا دونيادا وارليق اولونجا
 

هوس دن گوناه دان بايراق قالديرا
حسددن توخويا طاماح تورونو
آتا گؤل لرين بولور قلبي نه
كؤنول لر بولانا، شرلر پارلانا.
ملك لر يوردو او جنّت باغيندان
قُوودوراركن آدمي حوّاني بير گون
دولدورا يئر اوزون دوستاق لاريله
ايشكنجه بوغونتو، اوغورلوق يالان
حياتي چيراقلي بزه يي اولا.
ايبليس شيطانين جيلدين گيره ندن
بيلسه ده آللاهين ياشار وارليغين
يئنه ده عيناددان كوفردن دويمور
آدمين سعادت داشي يان يوكون
سيچان تك چئينه يير جالادير نورون.
نييه كي گون لرين كئچميش لرينده
مقدّس بير ملك اولسادا ايبليس
چيخميشدي يول دان يانليش غورورلا
تانري آدَمي عزيز ساياركن.
ايبليسين گؤزلري كول ايله دولدي
"محمد" دونيانين صفاسي اولدي
امين ليك دوزلويون ميثالي اولدي.
آتاسي گون كيمي باتسادا واخت سيز
"آمنه" سؤنسه ده، سؤنر شام كيمي جان سيز
كيمسه يه سيغمادان، تانري يا سيغدي
آلتي ياشدان قالاراق كيمسه سيزنبي.
"ابوطالب" ايله "عبدالمطلّب" و وقارلاريله
آتاسي "عبدالله" ين عطرين وئره رك
آجي يا دؤزمه يي صبير ائتمه يي
اوجا داغلار قدر گوجلو قالماغي
همده محبت له سئوگي نين دادين
اونا دادديريب اؤيره دركن
بوي‌آتدي‌ياشادي،اؤزسويونون‌پاك‌نفسي‌له.
واري يوخ دان يارادان تانري
دومانا چئوريلن مظلوملار آهين
قادين‌لارگلين‌لرقيزلارين‌تاپدانميش حاققين
بير داها اينسانلارين يادينا سالدي
"محمد" عشقينه آييق و وجدانلار
طاغوتا بُت لارا أييلمز اولدي.
طبيعت يام ياشيل اولمازسادا اوردا
"مكّه"نين گول چيچك‌سيز چؤل لرينده ده
عطيرلر ساچيردي "كعبه" دونيايا.
"محمد" ده چيخاركن سفره سئيره
داشيردي آللاهين نورونو گؤزده
سازالماز دردلرين ده درمانين مرهمين
آزادليق، مساوات، عدالت بيليب
بيرليك دن ديري ليك دوغاركن دئيه.
آللاهين جلالين "حَرا" داغيندا
نيياييش نيداسي له گولله نديريردي
چاتينجا قيرخ ياشا جبرئيل گلدي
نبوّت موژده سين هديه وئره ركن.
"محمد" تانري نين رسولي اولدي
اوره يي "وحي" ايله جالاندي دولدي.
حيات يولداشي سايين "خديجة"
"وحي" ين بشارتين آلدي جانينان
ايمان دا اينام دا اوسوه اولاراق
اسلام ديني نين فخرلي، ياوري اولدي.
سونرادا مردلرين مردي مورادي
"علي" بير عؤمور پيغمبرين جاناني اولدي
"محمد" بعثت ايله عدلي، جهادي
ظولمون اؤنون ده بير سيپَر ائتدي
تانري نين بيرلي يي گرچك اولاركن
تيتره دي قيصرين روم دا سارايي
ايرانين شاهي ده چكدي هارايي.
اومودسوز صاباح سيز خسته اوره ك لر
فريادا عوصيانا قييامه قاخدي.
اون اوچ ايل مكّه ده اسلام چاغريشي
زره، زورا زيوره تهلوكه اولدي.
ايلاهي دويغولار چاغلاييب آخدي
نبي نين دعوتي دونيايا چاتدي
ايشكنجه، اسارت، اذيت آمما
سارسيداركن مكّه ده مسلمان لاري
همده"محمد" جانينا قيي ماق آماجي
بوتون دوشمن لرين شوعاري اولدي.

 

تؤهمت لر يايان تانري دانانلار
قاخديلار تؤكمه يه"محمد" قانين
"علي" نين آمما خبري اولجاق
شهادت عشقينه ايمان شأنينه
ياتماق ايله گئجه ني رسول يئرينده
قيليش لار "علي" ني پارام پارچالاركن
دوشدولر آختارماغا نبي ني ييرده.
پيامبر ايلاهي يارديم لاريله
گؤردو گيزلين دي يي غاردا بير آن دا
مين لر توراتان تورلار توخودو
كؤهولون آغزيني اؤرتوب باسيردي.
دوشمان لار أل اوزه ركن اومودلاريندان
پيامبر هيجرتين تملين قويدو
يثرب" اهلي "محمد" ي آليب باغرينا
ائتدي لر گؤزلرين ببه يي نورو.
نبي نين آرخاسي داياغي "يثرب"
"مدينه" آدلانيب گول چيچك اولدي.
هيجرتين ايل لري آغير جنگ لر
باشلاندي موشريك لرين قوشون لاريله
اوخ لار قيليش لار عمود نئيزه لر
ياغاركن مسلمان يوزلر اي ييده
اولدي شهادت ناماز دوعاسي.
سونوندا "خئيبر" ين قالاسي چؤكدي
بوتون دوشمن لرين چيراغي سؤندي
ظفرلر قازاندي حق له عدالت.
 

"مكّه" ني فتح ائده ركن اسلامين گوجو
پيامبر سئويملي گؤزل لحن ايله
آزادليق فرمانيني اعلام ائده ركن
كيمسه نين آخمادي بورنوندان قاني.
حقيقت بايراقي قرآن نواسي
پايلادي دونيايا سئوگي نيداسي.
ظفردن كئچه رك اون ايلجه تامام
حج دن گله رك خلق ايله رسول
پيامبر "علي" ني ولي سي سئچدي
بير ايل سونرادا خسته جانيله
"علي" نين چيي نينه باشين قوياركن
جيسميني ترك ائديب عرشه اوجالدي.
بو اوچوش آمما كئچميش سفر تك
"معراج" دئييل دي قاييدا رسول.
مدينه ياس توتوب گؤزلر آغلادي
مسلمان اوممه تين بو داغ داغلادي
ملك لرله بيرليك ده قان ياش تؤكه رك
حوزون لي داملالار سئل اولدي آخدي.
عصيرلر اؤتوب يوزلر ايل كئچه ده
مسلمان بير مبارز اينقلابچي روحلا
فريادلار قوياريب حق دن دئيه رك
سايريشان گؤزلريله بيردن آغلادي
"فاطمه" نامينه چاتديقي آن دا
تكجه بير جومله ايله قورتاردي سؤزي:
"فاطمه، فاطمه دير" فقط بو قدر
من ده بير سؤز تاپمادان رسول شأنينه:
سؤيله رم قلبيم له بؤيوك اينام لا
"كربلا" نين "حسين" ين بسله ين آنا
"محمد" قيزي "فاطمه" دير، "فاطمه" دير!
 

وطن سئوگيسي 
چن‌لر دومانلار داغيلسين دئيه 
گونش‌لي گوندوزه يول آچديم دونن 
جانلاند‌ي گؤزومده دونن‌لر نئنه 
عؤمورلر كئچن ميش حياتلار اؤتن
كئچميش‌لر دنيزتك دالغا وورسادا 
كدرلر خيال‌لار دوشدولر يادا 
ياشاماق نه دئمك هيچ ياشاماديق 
اومودلار داشيديق صاباحا آنا 
آه‌لارلا  نيسگيل‌لر بير عؤمور بويو 
اينسانين سيرداشي يولداشي اولدو 
ديلكلر سئوگي‌لر گولوش‌لر آنجاق 
شيمشك تك چاخاركن پارلادي سولدو 
اؤتن گونلرين توزلو آيناسنيدا 
باش آلير يول‌گئدير خياليم منيم 
اؤلكه‌ مي‌يوردومو يادا سالينجا 
اوجالير شوكتيم كماليم منيم 
ايزيميز تايخدن سيلينمزاولدو 
ديليميز ائليميز نيسگيل‌لي آمما 
سورگون سه ياساق‌سا يازي پوزوموز 
عصيرلر پارلايار سؤنمه‌سين سانما 
اولورمو دونيادا آناديليني 
اونودا ائل اوبا آتا داشيني 
شيرين دير دوغمادير هره‌نين ديلي 
ايگيت‌لر وطنه و ئره‌ر باشيني 
بابك‌لر تاريخده قول بوداق اولدو 
ايچين ايچين آغلار حزين آنالار

 وطن سئوگيسيني ياشاداق هر آن 
محبت گونش دن ياناردي يانار 





21/11/80 
وارليق 
حياتدان داريخيب سيخيشان زامان 
اوره‌ك ده بير سيروار سؤزلردن گيزلي 
ائنيش‌دن يوخوش دان يورولان اينسان 
جومار اؤز ايچينه گؤزلردن گيزلي 
اينسان وار اوره‌ك‌ده محبت اودون 
گونش تك بسله‌ير نورون پايلايار 
بيرده وار بوزكيمي گئيينه‌ر دونون 
ائلين شن گونونده اؤلدم‌ هايلايار 
مئوسيم‌لر كئچيري آيلار ايل اولور 
چيرپينير جان- عومور بيرگول دن اؤتور 
اومودلار آرزولار چيچك‌تك سولور 
اوشاقليق قاچيري گنج‌ليك اؤتور 
ياش اؤتدوكجه عؤمور گون ده داردادير 
قاچيردار اينساني يورار وارليقي 
كؤنول ده سينيق دير پارام‌پارچا‌دير 
گول گينه دونيايا سينا دارليقي 
اوزگون كؤنول 
اوره‌ك دولموش سماپوزقون 
گلر گلمز آياق يورقون 
حيات چاغلار بولوت آغلار 
اومودلار پس ندن سولغون؟ 
سئوگي قلبه ايشيق ساچميش 
كيمسه توتقون سئوگي قاچميش 
گرك وارليق عشقله داشسين 
حيات عشقه كؤنول آچميش 
گونش گيزلي ديلك سورگون 
سولان گول‌تك كؤنول اوزگون 
اومودلاردا بوشا چيخميش

ندن اوزلر گولر هر گون؟‌

بوبير سيردير گولن آغلار 
كدر آغري اوره‌ك داغلار 
داغين باغري اود- آلاوسا 
دينج ساكيت ياشار داغلار





19/1/81 
وطن 
گونش تك پارلايان آنا وطني 
سئوه‌ر‌م جان كيمي آذربايجاني 
اودلارين يوردو اويانار ئولكه‌كي

ايگيت‌لر بسله‌ييب وئريب‌دير قاني 
سئويره‌م اؤلكه مين باهارين يازين 
خزره يول دؤين جوشغون آرازين 
گؤل‌لرين بول سوديون اؤرده‌يين قازين 
گؤزل‌دير يوردومون توپراقي كاني 
ساوالان وو قارلي ائل‌لريم واردير 
سهندين اورين‌ين باشلاري قاردير 
وطن سيز ياشاماق ايگيته عاردير 
هايلا گلسين وطن كوراوغلون هاني‌؟ 
ديليم توركودور شيرين دن شيرين 
ائل اوبا آذري‌ تاريخيم درين 
سسله‌رم دونيايا بيلمه‌سز بيلين 
اوغروندا اؤلكه‌مين وئره‌رم جاني 

دویغو

دوغوشون ایزله ر کن آیین گونشین

مین کره اومودا

 آرزویا دولدوق

 اولدوزلار بختی میز آینا میز ا ولد و

گؤ زل لر سئوگی میز

سئو دامیز اولدو.

گئجه یه ظولمته اویقویا باخما دان

محبت دئییله ن دویغو لو نورلا

رو یا لار هر بیرآن مین رنگه چؤندو

دولاشدیق یاشادیق

هر اوره ک ده بیز...

ساققیز تک آلما میش وارلیقین دادین

ده ییشمه دونیا یا حیاتین آنین!

25/10/85

اوستاد شهريارين ايتگي سي اوچون
    
   كؤنول‌لر گؤينه‌دن كدرلي خبر

 سارسيدير اينساني دوشونن قدر
   گئجه‌لر اولدوز لار سايريشان زامان
سؤنور بير پاريلتي آخيشير يامان
آلاولار اؤلكه‌سي قارالار گئيي‌ر 
   بؤيوك بيرشاعيرين كؤچمه‌سين ديئير   

  شعيرلر سوساركن گلميري ديله

  شاعيرين ايتگي‌ سي يامان دير ائله
   ووقارلي داغلارين شأني ديرشاعير
ياس توتور دويغولار شاعيره‌ خاطير

   اينسانليق هؤرلوب گونش دوغاندان  
شاعير افسانه‌لر سؤيله‌ير هر آن
ياشارليق اونونلا تاپار بير حيات 
نئجه‌كي تاپيپ ديرشيرين‌له فرهات
 كلمه‌‌لر قول آچيب قاناد چاليري
نظامي سئوگي‌دن الهام آليري

   شاعيرليك تانري‌نين الهامي دئمك
بوتون كائناتي كؤنول دن سئومك
   
  اوره‌ك سؤزلري دفتري ياديگار

 گزه‌رهر ديار ائل ايچينده ياشار
اونوتماز ائل اوابا ائله اينساني 
   دوشونن دويغوسال  بؤيوك بيرجاني 
   عاشيق‌لار ساز چاليپ نغمه قوشارلار 
" شهريار" سسله ييب‌جاندان  جوشارلار
عصيرلر اؤتوب آشاسدا سئل‌‌لر 
شاعيرين آديني ياشادار ائل‌لر






1383 
بهمن ين ييرمي دوققوزي 
اؤلكه ميزده حق  نداسي اوجالـدي  

  جلاد لارين رنگي سولوب سارالدي 

   ائل چاليشيدي شاه رژيمين پوزماقا

 ئينـي قانـون يئـني تاريـخ  يازماقا 
قوچ ايگيت‌لر بير-  بيرينه يار اولدو
 
يشيـق دونيا  قولـدورشاها تاراولدو ا 
فهله-  ايشـچي اكينچي‌‌لر اوياندي 
شاه اؤنـونده تبـريز  اوگون  داياندي 
قانلار آخدي هربير ياندا سئل اولدو
ظفـر چـالان دؤيوش لرده ائل اولدو 
شـرف سـاندي آذربايجان عصـياني 
سنـگر اولـدو اوديـوردونـون هرياني 

 بهمن  آيي عصيـان آيي ساييـلدي

 اوردا بـوردا ياتيـب قـالان آييـلـدي 

1356 
 شاعير دوستوم " انزاب خوئي " اوچون 

حيات دا ايلقارا بويون اَيه ن لر 

                                              محبت جمالين سن ده گؤره ر لر

آيناني سينديريب من من دييه ن لر

                                             كدرلي اوزلرين چن ده گوره ر لر

دنيز سن دالغا سان شعرين قاني سان

                                    هونر زيروه سي "خوي " ون جاني سان          

جوشغون بولاغ سان سهند ين قاني سان

                                         ائل اوبا مين ياشار شن ده گؤره ر لر

اولاق ذره تو زدا ، قاناد چالاريق 

                                        اودلار دييارين دان هاي لار سالاريق

تانري نين عشقينه جا ن دان دالاريق  

                                              نهنگين گوجونو دن ده گؤره رلر

" اورين " ين فخري سن " انزاب " اي عزيز

                                     دوشونجه ن سئل اولوب دويغون بير دنيز

سوروننه م تا وارام سنله ديز به ديز      

                                        گؤزونون قان ياشين من ده گؤره ر لر

                                                                       28/7/85

بوداق‌لار جئيراني
شاعير دوستوم «بهرام صاحبدل» ايچون

آخيــسان قلبـيــمه دنيـــــزلـر سـايـاق
خَــياليــن اولاراق گـؤنلـــومه دايــاق
گونـــلري سايمـادان دوسلوغي ساياق
هاراي لار گل چكه ك سين سادا قاناد

سولـغون ياناقـلاردي گـؤزله ين بيزي
وار اولســـون ائل اوبا ياشاسـين ايـزي
ظفـــرلر قازانســين اوغـولـــو قيـــزي
هايلاياق گول چيچك سين سادا قاناد
دئديـن دامـجـي يام بير شِه هَم  سيـرداشام
آغــلايان ياس توتــان گـؤزلــره قـاشــام
داغ تـك وولقان اولوب گرجوشام داشام
كؤرپولردن گل گئچه ك سين سادا قانادا

تانري نين لوطفودور يوردومون قاري 

پتـك ده تـوي تـوتـوب اوينايار آري
عاشيق لار ساز چالين چاتلادين ناري
سـويونـدان تا ايـچك سين سادا قاناد

اؤلـكه مين اولسـادا چوخـلي قالاسي
"اوريـن" ده ساغالار " بابك" ياراسي
نجابـت  هايـلايان سئـل لـر  ساراسي
يارام دان تيكان چك سين سادا  قاناد

"خوي" ون چوخ سئويملي گؤزل "پِئره" سين
بــوداق لار جئــــيراني بـالا  سئـــيره ســـين
اونـــوتمــام ائل لــرين گــولـن چئهره سين
آغــا دؤنســـه بيــرچــك، ســين سـادا قاناد

حؤرمتلی دوستوم "عباس حاجی زاده" یه اتحاف اولونور
دا یا قین تانری دیر دیله گین سئو گی
کؤنلونده رنگ لی چیچک لی باغ دیر
گل وئره ک ال اله هایلایاق بوگون
دوسلوق لا محبت سینمایان داغ دیر
طبعین بیر بولاق دیر " اورین " بئلینده
گزیری شعرلرین ائلین دیلینده
آختار رام آدینی سازلار تئلینده
بؤیوک دور ائل اوبان اوزونده آغ دیر
دؤنسه ده عؤمروم خزانه باده
سالارکن کوثرین عطرینی یاده
اونوتمام من سنی یار "حاجی زاده"

وارام تا کی من ده بو جان دا ساغ دیر
مسیحا تا کی وار عوذرا دؤشونده
مارال لار اوینایا ر داغلار دؤشونده
شئعیر لر قایناییب جوشسا دؤشونده
قورخما سن، دؤن سئله "آغ چای" دایاق دیر

ضميمه :
عليرضا ذيحق حاققيندا شعرلر 

موعاصير آذربايجان شاعير لريندن  عليرضا ذيحق  يازار : پرويز يكاني زارع
عليرضا ذيحق حاققيندا اينگيليزجه بير يازي / شهريار گلواني
انزاب خويي

ده رين دوشونجه لي شاعير و يازيچي دوستوم  "عليرضا ذيحق" جنابلارينا اتحاف

گل اؤپوم شاعيريم آل دوداقيندان

هر شربت دن شيرين بال دوداقيندان

مرجان لار، اينجي لر سال دوداقيندان

همت وارسا، قارتال قانادي سينماز
بير گون لاله‌له‌نر سولغون ياناق لار

ظاليم باشيندا سينار چاناق لار

چكر سؤيون! چاغريلماميش قوناقلار

داش ياغارسا، قارتال قانادي سينماز
نا حق يئره قاداخلانيب دير ديليم

هيرناق لارا قاليب داياق سيز ائليم 
آي ائلي‌مين ديلي جانيم سئوگيليم

يئل قوپارسا، قارتال قانادي سينماز
دامجي لار، دامجيلار سيرت داشي دلر

" نوولوق "اولار بير گون اينجه شيوكه لر

قويون لار سودله‌نر قوزولار ملر

بولوت سارسا، قارتال قانادي سينماز
من قوربانام سؤزآنليان اينسانا

سؤزي سؤزدن سئچه مطلبي قانا

جانيم قوربان اولسون آذربايجانا

گوي شاخارسا، قارتال قانادي سينماز
" بوداق لار جئيراني " كونلومو آچدي 
اوخودوم سينه دن غم، كدر قاچدي

بواودلو سينه مه افتخار ساچدي

ياغيش، قارسا، قارتال قانادي سينماز
من عاشقم دوشموشم ديل دن، ديله

حسرت دن گؤز ياشيم دؤنوبدور سئله

گؤندرديم گول چيچك سنه بير سله 
فلك يارسا، قارتال قانادي سينماز

بهرام صاحبدل (هايم)

صداقت وورغوني
شاعير و يازيچي دوستوم"عليرضا ذيحق" مكتوبلارينا جاواب

آغـنـادي قـلـبـيـمـه دوسـلوق دنـيـزي

مـكـتــوبــون الـيـمه يـئـتيـشـن زامـان

احـساسـلـي يـاراديـب يـارادان بـيـزي

اي لطيف احـسـاسلي اي گؤزل انسـان

دئــديـن كـي گل اوچاق سين سادا قاناد

ايـنـدي اوچــا بيـللم قـانـاديـم سـن سـن

گـل اوچــاق گــؤيــلرده اي ائوين آباد

گـؤي لـري كسمـه ده اوستاديم سن سن

بـولــورسـن عـاشـيـقـم مــن نـجـابـتـه

نـجـيـب انــســانـلارا وار مــحــبّـتـيـم

وورغونام سـنـيـن تـك بـا صـداقـــتــه

قوي اولســون مـحـبّـت شـأنيم شهرتيم

تانرينين لوطفودور گول، چمن، چيچك

يــاز فصــلي چـؤل لري بوروين چاغلار

گــل وئــرك اَل اَله سـئيـرانـا گـئده ك

گـئيَنده آل يـاشـيـل اؤرتـوگـي داغــلار

"اورين" ين باشــيني قـيـشـدا قــار آلار

يـازدا دؤشـلـرينه گــول لـر ساچـيـلار

"بابـكـ "يـن يــاراسي بيرگـون سـاغالار

اوركـلر سـيـليـنـسـه گـؤزلـر آچـيـلار

بــولــورســن سـئـويـرم "پئره" نـي منده

كيـمـدي كـي سئـومه سين دؤغما وطني

بــــوداق لار جـئـيـرانـي اوردا گـزنـده

ســوزگـون بـاخيشلاري صيد ائتدي مني

سئـوگيـمـين يولوندا سينــسا قـانـاديـم

عاشـيــقـم دردلـره مــنــده دؤزوم وار

اؤلســم ده قالاجاق نيسگـيـل لي آديـم

"عاشيق" لارين سازلارينـدا سؤزوم وار
پرويز يكاني زارع
موعاصير آذربايجان شاعير لريند ن:   عليرضا ذيحق
"عليرضا ذيحق " بيرشاعير و حئكايه يازان دير كي گونش ايلين 1338-ينده خوي شهرينده آنا دان اولور. 

" ذيحق " آذربايجان نشرياتي نين  تانينميش سيما لاريندان دير و " ده ده قورقود " آيليغينين 1359- 1361 ينجي ايل لرده باش يازيچي سي ايدي. هابئله " كيهان " گونده لي گي نين اؤزه ل " ادب و هنر " تحريرييه  سينين آكتيو عوضوي ( 1364-1366 ايل لرده) ايدي و يوزدن آرتيق عينوان مقاله ، شعر، دستان و چئويرمه توركجه و فارسجا ياييلان نشريياتدا او جومله دن : وارليق ، يول ، اولكر ، ارك ، انقلاب يولوندا ، مهد آزادي ( آدينه  آدلي اؤزه ل صحيفه لرينده / قاسم تركا ن ين باش يازارليغي ايله ) و ...چاپ اولوبدور. 

اوچ توركجه كيتابين نشري ( آذربايجان گولوشو ، قاشقاي ائل ادبياتي ، غلام حيدر داستاني ) 1359- ا1376 ايللر آراسيندا) بو شاعيرو يازيچي نين ادبي چاليشما لاريندان ساييلير. 

" زخم شيشه / شوشه ياراسي " عليرضا ذيحق ين  قيسا حئكايه لري نين ايلك توپلوسو اولاراق 1380- نجي ايل ده زوفا نشري طرفيندن ياييليب و " ايتگين اولدوز " آدلي توركجه يازديقي حئكايه لر مجموعه سي ده ياخين گله جك ده ياييلا جاقدير . شاعيرين شعر كيتابي كي " سون پاريلتي " آديندا ديرهله بو گونه جان چاپ اولماييبدير. 

اؤرنك اولاراق اونون بير شعريني بوردا گتيريره م: 

سون پاريلتي 

      داغلار نه‌قدر هوندور اولسادا                 يقين‌كي بيرگون أري‌يرگئده‌ر
      اولابير گؤزل گر‌آي‌پارچارسي                زمانلا اودا قه‌ري‌ير گئده‌ ر 

      بورانلا كولك قيشين شاختاسي              قارا اؤلكه ني بورويه‌ر گئده‌ر 

      بورانلي قيشين آرديجا ايلك‌ياز                  گلر قارلاري كوروير گئده‌ر 

      آسديم لاكسديم توتدوم دئيه‌نده             بيرگون دونيادان مله‌ير گئده‌ر 

      يوزلرجه گؤزل ايگيت ساچينا                  فلك قار كولك أله‌ير گئده‌ر 

     جوشان سئل كيمي انسان همتي        ييخار ظولمتي سوروير گئده‌ر 

     آخان اولدوزون سون پاريلتي‌سي          سؤنر قلبيمدير  چوروير گئده‌ر 

عليرضا ذيحق شعرده و يازي دا " آغ چايلي " آديني اينتيخاب ائديب دير و شفاهي خلق ادبياتيندا آپارديقي تدقيقات دا ها آرتيق ديققه ته لاييق دير.
Pərviz  Yekanizare

Muasir Azərbaycan Şairlərindən :   Əliriza Zihaq

Əliriza Zihaq bir şair və hekayə yazan dır ki gunəş ili 1338- ci  ilində xoy şəhrində  anadan olur.
Zihəq azərbaycan nəşriyyatının tanınmış simalarındandir və ə "Dədə Qorqud" ayliğının " 1979- 1981" - cı  illərdə baş yazıçısi ıdi. Habelə "Keyhan" gundə liginin özəl " Ədəb və hunər " təhririyyesinin aktiv uzvy idi və yuz dən artıq məqalə , şeir,dəstan və çevirmə turkcə və farsca yayilan nəşriyyatda o cumlədən: Varlıq , Yol , Ulkər,Ark , Inqilab Yolunda, Məhd Azadi( Adinə adli özəl səhifələrində -Qasım Turkan ın baş yazar liqilə ) və ...çap olubdur.
Uç turkə kitabın nəşri " Azərrbaycan Guluşu , Qaşqay el Ədəbiyyatı ,Qulamheydər Dastani" ( 1979- 1996 illər arasında) bu şair və yazıçının ədəbi çalışmalarından sayılir.

"Zəxme Şişe – Şuşə Yarası" Əliriza Zihəq in qısa hekayələrinin ilk toplusu olaraq  2000 –ci  ildə Zufa nəşri tərəfindən yayılib və " İtgin Ulduz"  adli turkcə hekayələr məcmuə sidə yaxın gələcəkdə yayılacaqdır. 

Örnək olaraq onun bir şerini burda gətirirəm:

Son parıltı

Dağlar nə qədər hundur olsada

Yəqin ki bir gun əriyər gedər

Ola bir gözəl gər ay parçasi

Zamanla o da qəriyər gedər

Boranla kulək qışın şaxtasi

Qara ölkəni buruyər gedər

Boranlı  qışın ardıca ilk yaz

Gələr qarlari kuruyər gedər

Asdımla kəsdim tutdum diyəndə

Birgun dunyadan mələyər gedər

Yuzlərcə gözəl igit saçına

Fələk qar kulək ələyər gedər

Coşan sel kimi insan himməti

Yixar zulməti suruyər gedər

Axan ulduzun son parıltısı

Sönər qəlbim dir çuruyər gedər

Əliriza Zihaq şeirdə və yazlda " Ağçaylı"  adını intixab edibdir və şəfahi xalq ədəbiyyatında apardıqı tədqiqatlar daha artiq diqqətə  layiqdir.

2000 - xoy

Shahriar Galavani

  Alireza Zihaqq                 

Alireza Zihaqq  was born in Khoy  in 1959. He came from a middle class family of modest circumstances.

 From 1982 to 1986 , Zihaqq lived in Tabriz and tehran, where he completed a bachelor's degree in Tehran  at the University of Tehran and taught elementary and high school in Tehran and Khoy and in surrounding towns and villages.

Zihaqq began writing fiction in the 1974 and his first short story , miracle of coins (Mojezeye Sekkeha) published in Girls &Boys ( dokhtaran va pesaran)  . His publication of short stories in magazins and litrary journals and elsewhere in the early 1980’s introduced him as a talent writer. His establishment of  Dada qurqud, the chief literary - humor journal of the day published in Tabriz, and his participation in literary circles in Tehran brought him a reputation in literary circles. Zihaqq's published books are:

     Lost star

     The tale of Golam Heydar

    The tale of  Ahmad and Adalat

     Trib Litrature of Qashqayii

    Scare of glass

     The bride of Nakhjvan

     ….

Zihaqq has written many short stories and litrary articles in litrary magazins. His weblog is very active and you can read a lot of intresting articles and stories there. His weblogs address is:
  www. Maral65.blogfa.com

